จังหวะช้อน SGC หลังรูด 11% โบรกแนะ “ซื้อ” เป้า 6.20 บ. ชี้ปี 66 กำไรทะลุ 30%
จังหวะช้อน SGC หลังรูด 11% มาที่ 4.22 บ. โบรกแนะ “ซื้อ” เป้า 6.20 บ. ลุ้นปี 66 กำไรพุ่งทะลุ 30% รับสินเชื่อรถบรรทุก-รถทำเงินเพิ่มขึ้น
จังหวะช้อน SGC หลังรูด 11% โบรกแนะ “ซื้อ” เป้า 6.20 บ. ลุ้นปี 66 กำไรพุ่งทะลุ 30% รับสินเชื่อรถบรรทุก-รถทำเงินเพิ่มขึ้น
17 พ.ค. 2566

ผู้สื่อข่าวรายงานว่า วันนี้ (14 ก.พ.66) ราคาหุ้นบริษัท เอสจี แคปปิตอล จำกัด (มหาชน) หรือ SGC ล่าสุด ณ เวลา 15:37 น. อยู่ที่ระดับ 4.22 บาท ลบ 0.54 บาท หรือ 11.34% สูงสุดที่ระดับ 4.86 บาท ต่ำสุดที่ระดับ 4.14 บาท ด้วยมูลค่าซื้อขาย 340.20 ล้านบาท

ทั้งนี้บล.เอเชีย พลัส ระบุในบทวิเคราะห์ แนะนำ “ซื้อ” หุ้น SGC ประเมินราคาเป้าหมาย 6.20 บาท มองโอกาสเติบโตอีกมากในระยะยาว โดยกำไรสุทธิงวดไตรมาส 4/65 เท่ากับ 200 ล้านบาท ขึ้นทำ New high รายไตรมาส เพิ่มขึ้น 25% เมื่อเทียบจากไตรมาส และ 71% เมื่อเทียบจากปีก่อน จากรายได้ดอกเบี้ยรับเติบโต จาก Yields ที่สูงขึ้น ซึ่งมีน้ำหนักมากกว่าสินเชื่องวดไตรมาส 4/65 ที่อ่อนตัวลงเล็กน้อย และ Credit cost ที่สูงขึ้น จากภาวะเงินเฟ้อ ทำให้ NPL/สินเชื่อ ณ สิ้นงวดไตรมาส 4/65 ปรับเพิ่มขึ้นมาที่ 4.6% จาก 3.7% ในงวดไตรมาส 3/65 ซึ่งยังเป็นประเด็นที่ต้องติดตามอย่างใกล้ชิด
ขณะที่คาดกำไรสุทธิปี 66 จะเพิ่มขึ้นถึง 38% เมื่อเทียบจากปีก่อน จากแนวโน้มสินเชื่อสุทธิปี 66 จะเติบโต 33% เมื่อเทียบจากปีก่อน จากการเร่งปล่อยสินเชื่อจำนำทะเบียนรถบรรทุกมากขึ้น นอกจากนี้ยังได้ผลบวกจากแนวโน้มค่าใช้จ่ายทางการเงินลดลงหลังจากได้เงินระดมทุนจาก IPO ฝ่ายวิจัยประเมินว่า SGC มีศักยภาพในการเติบโตสูงในระยะยาว จากการขยายสินเชื่อในกลุ่มรถทำเงินต่อเนื่อง หนุนสินเชื่อเติบโตได้ในระยะยาว แนะนำ “ซื้อ”